מונין

מונין (מצרפתית: Monin) היא חברה צרפתית המייצרת סירופים ורכזים. לחברה, מגוון רחב של סירופים (למעלה מ-100 טעמים שונים) המופקים מפירות, ירקות, תבלינים, צמחים ופרחים. הסירופים משמשים בעיקר בקוקטיילים ובמשקאות אלכוהולים. היסטוריה ז'ורז' מונין מצרפת הקים בשנת 1912 מפעל ליין ומשקאות אלכוהולים. החל משנת 1920 הוחל בייצור הסירופים. בשנת 1944 ירש בנו, פול מונין, את החברה והחליט לנטוש את ייצור היין ולהתמקד בייצור סירופים ובביסוס רשת לשיווקם ברחבי צרפת. מטה החברה נמצא בעיר בורז' בצרפת. היא הספקית המובילה של סירופים בצרפת. היא מייצרת גם ליקרים, רסק פירות, תרכיזים ועוד. מרבית לקוחותיה הם מוסדות קולינריים כגון מסעדות, פאבים ומלונות. בשנת 1996 בנו של פול מונין, אוליבייה מונין, הקים מפעל ייצור בפלורידה, שהפך את חברת מונין לאחד היצרנים המובילים בעולם של סירופים איכותיים. קישורים חיצוניים אתר האינטרנט הרשמי של מונין (בצרפתית) גיא קידר, תוסיף לי קצת ורדים לוודקה, בבקשה, באתר ynet, 13 בפברואר 2006